# Unai Vencedor

Unai Vencedor Paris (Bilbo, Bizkaia, 2000ko azaroaren 15a) bizkaitar futbolaria da, erdilari moduan aritzen dena. Momentu honetan bigarren mailako Racing de Santander taldean jokatzen du, Athleticek lagatuta.

## Biografia

Unai Santutxu Futbol Clubeko harrobian hezi zen eta 2008 eta 2017 urteen artean aritu zen. Urte horretan, Athletic Clubeko harrobian sartu zen bere gazte-taldean militatzeko.
2020ko otsailaren 16an egin zuen debuta lehen mailan titular gisa, San Mamesen, CA Osasunaren aurka 0 eta 1 galdu zuenean. 2020-21 denboraldian, Marcelinoren eskutik, hasierako hamaikakoan finkatu zen, eta, horregatik, 2021eko Espainiako Superkopa irabazi eta gutxira kontratua berritu zuen 2025. urterarte. 2022ko maiatzean, titular gisa denboraldi bat egin ondoren, kontratua berritu zioten berriro 2027ko ekainera arte. 2022-23 denboraldian, Ernesto Valverde entrenatzaile zela, ez zen titularra izan denboraldiko partida bakar batean ere eta 180 minutu eskas jokatu zituen.
2023ko abuztuaren 5ean Bigarren Mailako SD Eibarri utzi zioten urte bakarreko lagapen bezala. Eibarko klubean berrogei partida jokatu zituen, baina ez zuen jokalari nabarmena izaterik lortu. Talde zuri-gorriak beste lagapen bat bilatu zion hurrengo denboraldiari begira eta 2024ko uztailean, Santanderko Racingi utzi zioten.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2.B | 2018/19 | 36 | 2 | - | - | - | - | - | - | | | - | - | 36 | 2 |
| 2.B | 2019/20 | 27 | 3 | - | - | - | - | - | - | | | - | - | 27 | 3 |
| Denera | Denera | 63 | 5 | - | - | - | - | - | - | | | - | - | 63 | 5 |
| Athletic | 1. | 2019/20 | 1 | 0 | 0 | 0 | - | - | - | - | | | - | - | 1 | 0 |
| Athletic | 1. | 2020/21 | 28 | 0 | 5 | 0 | - | - | - | - | | | 2 | 0 | 35 | 0 |
| Athletic | 1. | 2021/22 | 34 | 0 | 1 | 0 | - | - | - | - | - | - | 0 | 0 | 35 | 0 |
| Athletic | 1. | 2022/23 | 10 | 0 | 1 | 0 | - | - | - | - | - | - | - | - | 11 | 0 |
| Athletic | Denera | Denera | 73 | 0 | 7 | 0 | - | - | - | - | - | - | 2 | 0 | 82 | 0 |
| Eibar | 2. | 2023/24 | 38 | 2 | 2 | 0 | - | - | - | - | - | - | - | - | 40 | 2 |
| Eibar | Denera | Denera | 38 | 2 | 2 | 0 | - | - | - | - | | | - | - | 40 | 2 |
| Racing Santander | 2. | 2024/25 | - | - | - | - | - | - | - | - | - | - | - | - | - | - |
| Racing Santander | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 174 | 7 | 9 | 0 | - | - | - | - | - | - | 2 | 0 | 185 | 7 |

## Espainiako selekzioa

Hiru aldiz izan zen internazionala Espainiako 19 urtez azpiko selekzioarekin. 21 urtez azpiko Espainiako selekzioarekin, Eurokoparako bi sailkatze partida jokatzeko deitu zioten. 2021eko irailaren 3an egin zuen debuta, titular gisa, 21 urtez azpiko selekzioarekin, Eurokoparako sailkapen faseko partida batean, Errusiaren aurka.

## Tituluak

* 2021 Superkopa Athleticekin

## Erreferentziak

* 1 2 (Gaztelaniaz) «Vencedor | Jugador: Centrocampista | Athletic Club Website Oficial» www.athletic-club.eus (Noiz kontsultatua: 2025-01-28).
* ↑ (Gaztelaniaz) Beltrán, Javier R.. (2018-12-21). «El Athletic blinda a las perlas Iñigo Vicente y Vencedor» Diario AS (Noiz kontsultatua: 2025-01-28).
* ↑ (Gaztelaniaz) «Athletic: Vencedor, primer paso de futuro con peaje» Mundo Deportivo 2020-02-17 (Noiz kontsultatua: 2025-01-28).
* ↑ (Gaztelaniaz) «Unai Vencedor renueva hasta 2025» MARCA 2021-02-08 (Noiz kontsultatua: 2025-01-28).
* ↑ (Gaztelaniaz) Herrán, Alfonso. (2022-05-13). «Vencedor renueva hasta 2027» Diario AS (Noiz kontsultatua: 2025-01-28).
* ↑ (Gaztelaniaz) Beltrán, Javier R.. (2023-03-06). «Vencedor vuelve a escena con visos de continuidad» Diario AS (Noiz kontsultatua: 2025-01-28).
* ↑ (Gaztelaniaz) «Sube Vesga y baja Vencedor» Mundo Deportivo 2023-07-03 (Noiz kontsultatua: 2025-01-28).
* ↑ (Gaztelaniaz) Arnaiz, Diego. (2023-08-05). «Oficial: Vencedor llega cedido al Eibar» Diario AS (Noiz kontsultatua: 2025-01-28).
* ↑ (Gaztelaniaz) Sánchez, Pablo. (2024-06-17). «Unai Vencedor regresa al Athletic: un futuro por decidir en verano» ElDesmarque (Noiz kontsultatua: 2025-01-28).
* ↑ (Gaztelaniaz) «El Racing da galones a Unai Vencedor» MARCA 2024-07-12 (Noiz kontsultatua: 2025-01-28).
* ↑ (Gaztelaniaz) Mayo, Óscar García. (2024-07-12). «“El Racing supone mucho para mí, lo tuve claro desde el principio”» Diario AS (Noiz kontsultatua: 2025-01-28).
* ↑ (Gaztelaniaz) a.m. (2021-08-26). «Agirrezabala, Vencedor, Sancet y Nico Williams, convocados con 'La Rojita'» El Correo (Noiz kontsultatua: 2025-01-28).
* ↑ (Gaztelaniaz) «Yéremi Pino y Fer Niño lideran el ilusionante debut de la 'generación de oro'» MARCA 2021-09-03 (Noiz kontsultatua: 2025-01-28).

## Kanpo estekak

* Fitxa - www.athletic-club.eus
* Datuak: Q85290934
* Multimedia: Unai Vencedor / Q85290934